Aalborg Stiftstidende, 1839-02-07
Fædrelandet. Kjøbenhavn, den 2den Februar. J Kjøbenhavns Universitets Virksomhed fra Juni Maaned 1837 til November 1838. (Fortsat.) J Professor Clausens Rectorat erhvervede de theologiske Candidater J. L. Martensen og Chr. Werliin den theologiske Licentiatgrad, og cand. theol. D. G. Monrad og Overlærer H. K. Whitte Magistergraden. For tre indleverede Priisafhandlinger i Medicin, Historie og Naturhistorie erholdt samtlige Forfattere, cand. med. & chir. Reumert, stud. jur. Rimestad og cand. philos. J. J. Steenstrup den store Guldmedaille. - Udfaldet af examen artium i 1837 og 1838 viser, hvilket betydeligt Fortrin de private Jnstituter have for de offentlige Skoler og disse igjen for de Lærere, som dimittere privat. J disse to Aar dimitteredes ialt 325 til Universitetet, nemlig fra priv. Jnst. 63 hvoraf 1 erholdt l. p. c., 50 land., 12 h. ill, fra off. Skol. 160 hvoraf 2 l. p. c., 89 land., 69 h. ill., priv. dim. 102 hvoraf 22 land., 74 h. ill., 6 n. c. - Angaaende det philologisk philosophiske Præliminair-Cursus og den dermed forbundne anden Examen saavelsom examen artium have vigtig Forhandlinger fundet Sted. Under Beretningen om disse fremsætter Prof. Clausen den mærkelige Yttring: "De striftlige Udarbeidelser ved examen artium give aarligen ligesaa ibinefaldende som beklagelige Beviser paa, hvor lidet Evnen til at tænke sundt og rigtigt og frit, og til at udtrykke Tankerne med nogenlunde Orden og Klarhed er uddannet hos de Allerfleste." Det synes at være den første og en billig Fordring til det videnskabelige (?) Underviisningsvæsen, en Fordring, som nødvendig bør opfyldes, at Eleverne lære at tænke og at udtrykke deres Tanker. Naar da efter Prof. Clausens Yttring kun en ringe Deel af de Studerende besidde Evne dertil, og af denne Deel atter kun nogle have ikke Skolen men Naturen, heldige Omgivelser eller egen selvstændig Flid at takke for denne for den videnskabelig Dannede temmelig uundværlige Evne; saa synes man berettiget til at ansee det hele lærde Skolevæsen for en næsten aldeles unyttig Jndretning, hvis Plan er fuldkommen forfeilet, og som trænger til en total Reform. Det er glædeligt, at de Mænd, som have Jndflydelse paa denne Sag, have tag den under alvorlig Overveielse, skjøndt det turde være tvivsomt, om de paatænkte Forholdsregler ville blive tilstrækkelige og om de alle ere hensigtsmæssige. Forhandlingerne angaaende denne Sag ere foranledigede ved Forslag af Professor Sibbern og Etatsraad Kolderup Rosenvinge, og efterat være forberedte af to Committeer ere de tilendebragte i Consistorium, som indstillede, at Skoleunderviisningen maa blive udvidet og forbedret, at Naturhistorien og, om muligt, Begyndelsesgrundene af Naturlæren og Logikken maae optages i Underviisningens Kreds, at der maa arbeides til større Grundighed i Kundskaben overhovedet og fornemmelig ved skriftligt og mundtligt Foredrag, til friere Tænkeudvikling og større aandig Modenhed; – at der maa forskaffes saa duelige Lærere, som muligt, ved at der bydes dem bedre Kaar, træffes Foranstaltning til deres specielle Uddannelse til Lærer kaldet, og ved at der anordnes Duelighedsprøver for dem; at examen artium maa bortfalde og den fornødne Modenhedsprøve henlægges til selve Skolerne; at de Studerende ved Ankomsten til Universitetet bør i Reglen strax gaae overtil det selvvalgte Hovedstudium, at første Deel af anden Examen maa bortfalde, hvorimod et Studium af Philosophie (hvorunder Moral), Physik og Astronomie fremdeles bliver at foreskrive alle Studerende, og at en særskilt Prøve anordnes i disse Fag, som man tager en vis Tid for Embedsexamen. De videre Forhandlinger om denne Sag sees endnu imøde. - Det nye Stykke Eventyret paa Maskeraden eller den sorte Domino, der opførtes i Anledning af Hs. Majestæt Kongens Fødselsdag, har behaget meget, da det med Aubers livlige melodiense Musik forbinder en smuk og pikant Text, der paa en fordeelagtig Maade hæver sig over de sædvanlige vandede Operaterter. Til de trende første Forestillinger vare alle billetter udsolgte, og det uagtet at Jfr. Grahn, paa Grund af Upasselighed (eller nok rettere paa Grund af en efter Forlydende imellem hende og Balletmester Bournonville forefalden ubehagelig Scene) ikke dandsede de tvende sidste Aftener i Eventyret".